Glosa

Glosa ta un idioma ousiliar internashonal konstruí basá riba Interglossa (un konsepto anterior di un idioma ousiliar publiká na 1943). E promé dikshonario di Glosa a ser publiká na 1978. E nòmber di e idioma ta bini for di e rais griego "glossa" ku ta nifiká lenga òf idioma. E idioma aki ta yudá hende di tur parti di mundu pa por komuniká entre nan mes.

Glosa ta un idioma isolante, loke kier meen ku palabra no ta kambia di forma, i tambe e ortografia di Glosa ta kompletamente regular i fonétiko. Komo un idioma isolante, no tin inflekshon, asina ku palabra semper ta keda den nan forma di dikshonario, no ta importa kual ta nan funshon den e frase. Komo resultado, e funshon gramatikal, si no ta kla for di konteksto, ta wòrdu tuma over pa un kantidat chikitu di palabra operadó i pa medio di e órden di palabra (sintáksis). Siendo un idioma a posteriori, Glosa ta tuma mayoria di su bokabulario for di raís griego i latin, lokual e outornan ta konsiderá internashonal, spesialmente den e sentido di nan uso den siensia.

 Historia 
Glosa ta basá riba e vershon preliminario di un lenga ousiliar yamá Interglossa ku a wòrdu desaroyá pa e sientífiko Lancelot Hogben den oranan disokupá na trabou durante Guera Mundial II na Aberdeen. Interglossa a wòrdu publiká na 1943 komo un vershon preliminario di un lenga ousiliar.

Alrededor di 1960 Ronald Clark a topa ku e manual di Interglossa: un konsepto di un idioma ousiliar. Despues el a konose Profesor Hogben ku e meta pa desaroya e idioma. Nan a traha pa refiná e idioma, pa asina fasilitá su uso den tur forma di komunikashon. Wendy Ashby a uni na e proyecto na 1972. Ora ku Hogben a fayesé na 1975, mayoria di e kambionan a yega di ser diskuti kaba. Hogben i Clark a keda di akuerdo ku e idioma mester tin un ortografia fonétiko (esaki ta nifiká: kada letra ta representá un solo sonido). E prinsipio aki ta impliká ku e griego CH, TH i PH loke lo mester ta skirbí K, T i F.

Finalmente, algun kambio adishonal a ser introdusí pa Ron Clark i Wendy Ashby, kendenan a duna e idioma e nòmber nobo di Glosa (for di e palabra griego pa lenga - "glossa" siendo e transliterashon na ingles), y asina a funda un idioma ousiliar nobo.

Te na rònt di 1979, Ashby i Clark a tèst e uso di Glosa usando boluntario lokal di e pueblo kaminda nan tabata biba. Durante e periodo aki, e bokabulario i algun detaye di formashon di frase a wòrdu desaroyá i revisá. Nan a kambia pa un otro pueblo na e momentu nan a publiká e promé dikshonario di Glosa.

For di 1987, e organisashon karitativo GEO (Glosa Education Organisation) a promové e enseñansa di Glosa komo un di dos idioma den skolnan rònt mundu.

E wèpsait ofisial di GEO a ser establesé pa Paul O. Bartlett na 1996, i aktualmente ta ser manehá pa Marcel Springer. E ta proporshona e dikshonario di Internet di Glosa (Glosa Inter-reti Diktionaria), manera tambe un kurso introduktorio i otro rekursonan. Un Wiki na Glosa a ser kreá na 2021.

 Klase di palabra 
Glosa ta kontené dos grupo mayó di palabra:

 Primitivo 
Primitivonan ta e kantidat chikito di palabra di funshon básiko presente den mayoria di idioma— esakinan ta permiti nos pa deskribí e relashonnan entre e konseptonan mayó ku nos ta transmití. Nan ta realmente preposishon i konhunshon, manera: de [di], e [i], pre [promé], supra [riba], sub [abou; abao; mas abou; menos; un tiki].

 Sustantivo 
Sustantivonan ta e grupo di palabra cu ta representa e kosnan mas kompleho, akshon i deskripshonnan (algun biaha usable pa tur tres) presente den un idioma, manera: via [kaminda], kurso [kore], hedo [felis], vide [mira], celera [rapido], tako [rapido; pronto; leve; apresura; rapides; ritmo; velosidat]; oku [wowo]. Por fabor tene na kuenta cu hopi di e palabra aki tin varios signifikashon, segun nan uso den un frase (komo verbo, athetivo, etc.), por ehempel: "oku" por nifika "wowo", "optico", "mirando ku wowo", "mira (observa)", "percep (ku wowo)", of "lur".

 Partinan di diskurso 
Palabranan di Glosa por sirbi hopi biaha komo mas di un parti di diskurso. Esaki ta nifiká ku parti di diskurso ta un papel ku e palabra ta hunga den un frase, no un propiedat di e palabra ku ta estrechamente uní.

 Pronombronan personal 
 Persona  Papiamentu  Glosa  Papiamentu  Glosa 1  mi  mi  nos  na 2  bo  tu  boso  vi 3  e (f.)  fe  nan mu e (m.)  an esei  id e/un  pe

 Verbo 
Mayoria di e palabranan por aktua manera verbo, dependiendo di nan lugá den e frase (generalmente den posishon medial).

"E palabra promé" ta nifiká un palabra ku ta wòrdu usá imediatamente dilanti e verbo di e frase òf klóusula pa demostrá òf afektá su tempu. Un ehèmpel di esaki ta:

Pa demostrá ku un verbo ta den tempu pasado, agregá "pa" dilanti e verbo.
Pa indiká e tempu futuro, agregá "fu" dilanti e verbo.
Pa indiká e kondishonal, agregá "sio" dilanti e verbo.

 Athetivo 
Athetivonan, manera tur otro parti di e idioma, no ta sufri inflekshon. Nan no ta kambia pa adaptá su tempu, nùmero, género, formalidat, etc. di e sustantivonan ku nan ta modifiká. Normalmente nan ta poní promé di e palabra ku nan ta modifiká. Den algun kaso, e lugá di un athetivo ta determiná su nifikashon:
 Mi lo lesa un buki - Mi fu lekto mo bibli
 Mi lo lesa e promé buki - Mi fu lekto bibli mo

Pa krea e forma kontrali ta koloka e prefikso no- promé di e athetivo. Aki tin e tradukshon di e ehèmpelnan ku a duna:
 kali – bunita
 no-kali – mahos
 termo – kayente
 meso-termo – tibio
 no-termo – friu

 Konhunshon 

 akorda-co – di manera ku
 alo – o
 alo...alo – òf ...òf 
 alora – den e kaso ei...
 anti-co – sinembargo
 e – y
 fini-co – finalmente
 hetero-co – si no
 jam – ya
 kaso – den kaso di...
 ko-co – tambe
 klu – hasta...
 ni....ni – ni...ni
 pene – kasi
 po-co – despues di esei
 posi – kisas
 plus-co – ademas
 qasi – manera si...
 sed – pero
 si ne... – a menos cu
 vice – en bes di...

 Bokabulario 
 Palabra kompuesto 
Pa forma un palabra kompuesto den Glosa, bo simplemente ta kombina palabra eksistente. Por ehèmpel:
 pe - persona cu ta hasi/e persona (forma kortiko di persona)
 an - hòmber (di andros)
 fe - muhé (di femina)
 do - edifisio unda (di domo ku ta nifiká kas)
 lo - lugá, sitio di (di loko)

P'esey, un studiante ta "stude-pe" (un persona ku ta studia), un studiante hòmber ta "stude-an", un studiante muhé ta "stude-fe" i un edifisio unda studiante ta studia (school, college, etc.) ta un "stude-do". Hospital ta "pato-do" (for di palabra "pathology" pero ku ta nifica "malu"), literalmente nifika un "kas/edifisio pa e malunan".

 tegu - tapa; techo; (pa) tapa; tapadera; dak; dekseil; kaseta
 oku-tegu - klèp di wowo
 agri - tera, kampo
 agri-lo - kunuku
 a-nu - te awe

 Link eksterno 
 Glosa, un idioma auxiliar internashonal
 E inisiativa di planifikashon Glosa
 Glosa/Interglossa
 Grupo Glosa riba Facebook
 Bokabulario de Glosa
 Wiki na Glosa

Category:Glosa
Category:Idioma artifisial